सपा ने घोषित किये 31 प्रत्याशियों के नाम
लखनऊ। सत्तारुढ़ समाजवादी पार्टी ने उत्तर प्रदेश विधान परिषद के स्थानीय प्राधिकारी निर्वाचन क्षेत्रों के लिए आज अपने 31 प्रत्याशियों का नाम घोषित कर दिया। समाजवादी पार्टी की इस सूची में मंत्री के पुत्र व भाई के साथ ही पूर्व शिक्षा निदेशक वासुदेव यादव का भी नाम है।
पार्टी के राष्ट्रीय महासचिव प्रोफसर राम गोपाल यादव ने आज प्रत्याशियों की सूची जारी की है। इसमें मंत्री महबूब अली के पुत्र परवेज अली तथा मंत्री राजकिशोर सिंह के भाई बृज किशोर सिंह को भी प्रत्याशी बनाया गया है। सूची में आनंद भदौरिया व सुनील सिंह यादव के भी नाम हैं, जिनको पार्टी से बर्खास्त करने के बाद वापस किया गया है।
पार्टी के प्रत्याशियों के क्षेत्रवार नाम इस प्रकार हैं- मुरादाबाद-बिजनौर : परवेज अली, बदायूं बनवारी सिंह यादव, पीलीभीत शाहजहांपुर : अमित यादव (शाहजहांपुर), हरदोई: मोहम्मद मिस्बाहुद्दीन, खीरी : शशांक यादव (लखीमपुर), सीतापुर : आनंद भदौरिया, लखनऊ-उन्नाव : सुनील सिंह यादव (उन्नाव), प्रतापगढ़ : अक्षय प्रताप सिंह 'गोपाल जी', सुल्तानपुऱ : शैलेंद्र प्रताप सिंह, बाराबंकी : राजेश यादव उर्फ राजू यादव, बहराइच : मोहम्मद इस्लाम खां, गोण्डा : महफूज खां (जिलाध्यक्ष), फैजाबाद : हीरा लाल यादव, बस्ती-सिद्धार्थनगर: बृज किशोर सिंह (बस्ती), गोरखपुर-महराजगंज : जय प्रकाश यादव(गोरखपुर), देवरिया : राम अवध यादव (कुशीनगर), आजमगढ़-मऊ : राकेश कुमार यादव उर्फ गुड्डू (आजमगढ़), जौनपुर : लल्लन प्रसाद यादव, वाराणसी : अमीरचंद्र पटेल, इलाहाबाद : वासुदेव यादव, बांदा-हमीरपुर : रमेश मिश्रा (हमीरपुर), झांसी-जालौन-ललितपुर: रमा निरंजन, इटावा-फर्रुखाबाद : पदमराज पम्मी जैन, कानपुर-फतेहपुर: कल्लू यादव, आगरा-फीरोजाबाद : दिलीप यादव (फीरोजाबाद), एटा-मथुरा-मैनपुरी : अरविंद प्रताप यादव (मैनपुरी), एटा-मथुरा-मैनपुरी: उदयवीर सिंह धाकड़े, अलीगढ़ : ओमवती यादव (हाथरस), बुलंदशहर: नरेंद्र सिंह भाटी (नोएडा), मेरठ-गाजियाबाद : राकेश यादव (गाजियाबाद) तथा मुजफ्फरनगर-सहारनपुर : मुकेश चौधरी (मुजफ्फरनगर)।
hin_Deva hin_Deva awa_Deva bho_Deva